title: A Bizottság (EU) 2019/364 végrehajtási rendelete (2018. december 13.) az (EU) 2015/2365 európai parlamenti és tanácsi rendeletnek megfelelően a kereskedési adattárak nyilvántartásba vétele és a nyilvántartásba vétel kiterjesztése iránti kérelem formátuma tekintetében végrehajtás-technikai standardok meghatározásáról (EGT-vonatkozású szöveg.)

text:
                  22.3.2019

                  HU

                  Az Európai Unió Hivatalos Lapja

                  L 81/125

         A BIZOTTSÁG (EU) 2019/364 VÉGREHAJTÁSI RENDELETE
         (2018. december 13.)
         az (EU) 2015/2365 európai parlamenti és tanácsi rendeletnek megfelelően a kereskedési adattárak nyilvántartásba vétele és a nyilvántartásba vétel kiterjesztése iránti kérelem formátuma tekintetében végrehajtás-technikai standardok meghatározásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az értékpapír-finanszírozási ügyletek és az újrafelhasználás átláthatóságáról, valamint a 648/2012/EU rendelet módosításáról szóló, 2015. november 25-i (EU) 2015/2365 európai parlamenti és tanácsi rendeletre (1) és különösen annak 5. cikke (8) bekezdésére,
         mivel:

                     (1)

                     A kereskedési adattárak nyilvántartásba vétele és a nyilvántartásba vételük kiterjesztése iránti, az Európai Értékpapírpiaci Hatósághoz benyújtott kérelmek egységes formátuma hivatott biztosítani, hogy az (EU) 2019/359 felhatalmazáson alapuló bizottsági rendelet (2) alapján előírt minden információt benyújtsanak az ESMA-hoz, és azokat az ESMA könnyen azonosíthassa.

                     (2)

                     A kereskedési adattár által benyújtott információk könnyű azonosíthatósága érdekében a kérelemben foglalt valamennyi dokumentumot egyedi hivatkozási számmal kell ellátni.

                     (3)

                     Az (EU) 2019/359 felhatalmazáson alapuló rendelet 1. cikkének (3) bekezdésével összhangban, ha egy kérelmező úgy ítéli meg, hogy az (EU) 2019/359 felhatalmazáson alapuló rendelet valamely követelménye rá nem alkalmazandó, kérelmében egyértelműen meg kell neveznie azt a követelményt és meg kell indokolnia, hogy a szóban forgó követelmény miért nem alkalmazandó. Ezeket a követelményeket és magyarázatokat egyértelműen kell azonosítani a nyilvántartásba vétel és a nyilvántartásba vétel kiterjesztése iránti kérelemben.

                     (4)

                     A kereskedési adattár nyilvántartásba vétele vagy nyilvántartásba vételének kiterjesztése iránti kérelemben az ESMA-hoz benyújtott minden információt a 2009/65/EK európai parlamenti és tanácsi irányelvben (3) meghatározott tartós adathordozón kell rendelkezésre bocsátani, lehetővé téve a későbbi felhasználás céljára történő megőrzésüket és újbóli megjelenítésüket.

                     (5)

                     E rendelet alapját az ESMA által az 1095/2010/EU európai parlamenti és tanácsi rendelet (4) 15. cikkében meghatározott eljárás szerint az Európai Bizottsághoz benyújtott végrehajtás-technikai standardtervezetek képezik.

                     (6)

                     Az ESMA nyilvános konzultációt folytatott a végrehajtás-technikai standardtervezetekről, elemezte az esetleges kapcsolódó költségeket és hasznot, és kikérte az 1095/2010/EU rendelet 37. cikke alapján létrehozott Értékpapírpiaci Érdekképviseleti Csoport véleményét,

               ELFOGADTA EZT A RENDELETET:

            1. cikk
            A nyilvántartásba vétel és a nyilvántartásba vétel kiterjesztése iránti kérelem formátuma

               (1)   A nyilvántartásba vétel vagy a nyilvántartásba vétel kiterjesztése iránti kérelmet a mellékletben meghatározott formátumban kell benyújtani.

               (2)   A kereskedési adattár az általa benyújtott minden egyes dokumentumot egyedi hivatkozási számmal lát el, és egyértelműen azonosítja, hogy a dokumentum az (EU) 2019/359 felhatalmazáson alapuló rendelet mely konkrét követelményére hivatkozik.

               (3)   A nyilvántartásba vétel vagy a nyilvántartásba vétel kiterjesztése iránti kérelemben egyértelműen meg kell indokolni, hogy miért nem nyújtanak be egy bizonyos követelményre vonatkozóan információkat.

               (4)   A nyilvántartásba vétel vagy a nyilvántartásba vétel kiterjesztése iránti kérelmet a 2009/65/EK irányelv 2. cikke 1. pontjának m) alpontjában meghatározott tartós adathordozón kell benyújtani.

            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 13-án.

                  a Bizottság részéről

                  az elnök

               Jean-Claude JUNCKER

            (1)  HL L 337., 2015.12.23., 1. o.

            (2)  A Bizottság (EU) 2019/359 felhatalmazáson alapuló rendelete (2018. december 13.) az (EU) 2015/2365 európai parlamenti és tanácsi rendeletnek a kereskedési adattárként való nyilvántartásba vétel, és a nyilvántartásba vétel kiterjesztése iránti kérelem részleteit meghatározó szabályozástechnikai standardok tekintetében történő kiegészítéséről (lásd e Hivatalos Lap 45. oldalát).

            (3)  Az Európai Parlament és a Tanács 2009/65/EK irányelve (2009. július 13.) az átruházható értékpapírokkal foglalkozó kollektív befektetési vállalkozásokra (ÁÉKBV) vonatkozó törvényi, rendeleti és közigazgatási rendelkezések összehangolásáról (HL L 302., 2009.11.17., 32. o.).

            (4)  Az Európai Parlament és a Tanács 1095/2010/EU rendelete (2010. november 24.) az európai felügyeleti hatóság (Európai Értékpapír-piaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).

            MELLÉKLET

                        A KERESKEDÉSI ADATTÁRKÉNT VALÓ NYILVÁNTARTÁSBA VÉTEL VAGY A NYILVÁNTARTÁSBA VÉTEL KITERJESZTÉSE IRÁNTI KÉRELEM FORMÁTUMA

                        ÁLTALÁNOS INFORMÁCIÓK

                        A kérelem dátuma

                        A kereskedési adattár cégneve

                        A kereskedési adattár hivatalos címe

                        Az értékpapír-finanszírozási ügyletek azon típusai, amelyekre vonatkozóan a kereskedési adattár nyilvántartásba vételt kérelmez

                        A kérelemért felelős személy neve

                        A kérelemért felelős személy kapcsolattartási adatai

                        A kereskedési adattár megfeleléséért felelős vagy a kereskedési adattár megfelelésértékeléseiben részt vevő személy(ek) neve

                        A kereskedési adattár megfeleléséért felelős vagy a kereskedési adattár megfelelésértékeléseiben részt vevő személy(ek) kapcsolattartási adatai

                        Anyavállalat vagy leányvállalatok megnevezése

                        DOKUMENTUMHIVATKOZÁSOK (1)

                        Az (EU) 2019/359 felhatalmazáson alapuló rendelet cikke

                        A dokumentum egyedi hivatkozási száma

                        A dokumentum címe

                        Az információ fellelési helye (a dokumentum valamely fejezete, szakasza vagy oldala) vagy az információközlés elmaradásának oka

               (1)  Az (EU) 2019/359 felhatalmazáson alapuló bizottsági rendeletben előírt minden információ esetében, az 1. cikkének a), c) és g) pontja kivételével.


title: A Bizottság (EU) 2019/365 végrehajtási rendelete (2018. december 13.) az (EU) 2015/2365 európai parlamenti és tanácsi rendeletnek megfelelően a szankciókra, intézkedésekre és vizsgálatokra vonatkozó információcsere eljárásai és formátuma tekintetében végrehajtás-technikai standardok meghatározásáról (EGT-vonatkozású szöveg.)

text:
                  22.3.2019

                  HU

                  Az Európai Unió Hivatalos Lapja

                  L 81/128

         A BIZOTTSÁG (EU) 2019/365 VÉGREHAJTÁSI RENDELETE
         (2018. december 13.)
         az (EU) 2015/2365 európai parlamenti és tanácsi rendeletnek megfelelően a szankciókra, intézkedésekre és vizsgálatokra vonatkozó információcsere eljárásai és formátuma tekintetében végrehajtás-technikai standardok meghatározásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az értékpapír-finanszírozási ügyletek és az újrafelhasználás átláthatóságáról, valamint a 648/2012/EU rendelet módosításáról szóló, 2015. november 25-i (EU) 2015/2365 európai parlamenti és tanácsi rendeletre (1) és különösen annak 25. cikke (4) bekezdésére,
         mivel:

                     (1)

                     Annak biztosításához, hogy az Európai Értékpapírpiaci Hatóság teljeskörű és pontos információt kapjon az (EU) 2015/2365 rendelet megsértésével összefüggésben kiszabott közigazgatási és büntetőjogi intézkedésekről és végrehajtott nyomozásról, az információ benyújtásához használandó közös eljárásokat és formátumot kell megállapítani.

                     (2)

                     A potenciális kettős bejegyzések és a tagállambeli adatszolgáltató hatóságok közötti negatív összeütközés elkerülése céljából az egyes tagállamokban egyablakos kapcsolattartó pontot kell kijelölni az ESMA-val folytatandó információcseréhez.

                     (3)

                     Abból a célból, hogy az ESMA által a szankciókra, intézkedésekre és vizsgálatokra vonatkozóan közzéteendő éves jelentések érdemi információkat tartalmazzanak, az illetékes hatóságok által – meghatározott formanyomtatványokon – közölt információknak egyértelműen meg kell jelölniük, hogy az (EU) 2015/2365 rendelet mely rendelkezéseinek megsértéséről van szó.

                     (4)

                     Az illetékes hatóságnak be kell nyújtania az ESMA számára a közigazgatási szankciót vagy intézkedést megállapító határozat másolatát és a határozat lényeges elemeinek egyértelmű összefoglalóját. Mindazonáltal amennyiben valamely adott közigazgatási szankció vagy intézkedés már bejelentésre került az ESMA felé az (EU) 2015/2365 rendelet 25. cikke (3) bekezdésének megfelelően, az adatszolgáltatási teher csökkentése érdekében az illetékes hatóság számára csak azt kell előírni, hogy egyértelműen hivatkozzon a szóban forgó szankcióra vagy intézkedésre.

                     (5)

                     E rendelet alapját az ESMA által az 1095/2010/EU európai parlamenti és tanácsi rendelet (2) 15. cikkében meghatározott eljárás szerint az Európai Bizottsághoz benyújtott végrehajtás-technikai standardtervezetek képezik.

                     (6)

                     Az 1095/2010/EU rendelet 15. cikkének megfelelően az e rendelet alapját képező végrehajtás-technikai standardtervezetről az ESMA nem tartott nyilvános konzultációt, és nem vizsgálta az érintett illetékes hatóságoknak az egységes formanyomtatványok és eljárások bevezetéséhez kapcsolódó potenciális előnyét és hasznát sem, mivel ez a standard hatókörét és hatását tekintve aránytalan lett volna, hiszen a végrehajtás-technikai standard címzettjei csak a tagállami illetékes hatóságok, és nem a piaci szereplők.

                     (7)

                     Az ESMA kikérte az 1095/2010/EU rendelet 37. cikkével összhangban létrehozott Értékpapírpiaci Érdekképviseleti Csoport véleményét is,

               ELFOGADTA EZT A RENDELETET:

            1. cikk
            Kapcsolattartó pontok

               (1)   Az Európai Értékpapírpiaci Hatóság (ESMA) kijelöli az (EU) 2015/2365 rendelet 25. cikkének (1) és (2) bekezdésében említett adatok fogadásáért és az ilyen adatok fogadásával kapcsolatos ügyekben folytatott kommunikációért felelős egyablakos kapcsolattartó pontot. A kapcsolattartó pontra vonatkozó részleteket az ESMA weboldalán elérhetővé kell tenni.

               (2)   Az egyes tagállamok illetékes hatóságai az adott tagállam vonatkozásában kijelölik az (EU) 2015/2365 rendelet 25. cikkének (1) és (2) bekezdésében említett adatok benyújtásával kapcsolatos ügyekben folytatott kommunikációért felelős egyablakos kapcsolattartó pontot. Az illetékes hatóságok értesítik az ESMA-t ezekről a kapcsolattartó pontokról.

            2. cikk
            Az összesített adatok éves benyújtása

               (1)   Az illetékes hatóságok által az 1. cikk (2) bekezdése szerint kijelölt tagállami kapcsolattartó pontok az (EU) 2015/2365 rendelet 25. cikkének (1) bekezdésében említett adatokat az e rendelet I. mellékletében meghatározott formanyomtatványon nyújtják be az ESMA-nak. Be kell nyújtani a közigazgatási szankciót vagy intézkedést megállapító határozatok másolatát és e határozatok összefoglalóját, kivéve, ha a szankciót vagy intézkedést már bejelentették az ESMA-nak az (EU) 2015/2365 rendelet 25. cikke (3) bekezdésének megfelelően. A határozatok másolatát a formanyomtatvány kíséretében, e-mail-csatolmányként kell benyújtani.

               (2)   Az illetékes hatóságok által az 1. cikk (2) bekezdése szerint kijelölt tagállami kapcsolattartó pontok az (EU) 2015/2365 rendelet 25. cikkének (2) bekezdésében említett adatokat az e rendelet II. mellékletében meghatározott formanyomtatványon nyújtják be az ESMA-nak.

               (3)   Az (1) és (2) bekezdésben említett formanyomtatványok egy naptári évre terjedő adatszolgáltatási időszakra vonatkoznak; a formanyomtatványokat elektronikusan kell kitölteni és a csatolmányokkal együtt e-mailben kell benyújtani az ESMA kapcsolattartó pontjához legkésőbb a következő év március 31-ig.
               Az (1) és (2) bekezdésben említett formanyomtatványokat először 2018-ban, a 2016. és 2017. naptári évre vonatkozóan kell benyújtani.

            3. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 13-án.

                  a Bizottság részéről

                  az elnök

               Jean-Claude JUNCKER

            (1)  HL L 337., 2015.12.23., 1. o.

            (2)  Az Európai Parlament és a Tanács 1095/2010/EU rendelete (2010. november 24.) az európai felügyeleti hatóság (Európai Értékpapír-piaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).

            I. MELLÉKLET
            Szövege kép

               Formanyomtatvány a kiszabott közigazgatási szankciókra és egyéb közigazgatási intézkedésekre vonatkozó összesített és részletes adatok benyújtásához
               A … … cikke alapján [év]-ban/-ben a(z) [illetékes hatóság neve] által kiszabott összes közigazgatási szankcióra és egyéb közigazgatási intézkedésre vonatkozó összesített és részletes adatok
               FELADÓ:
               Tagállam:
               Illetékes hatóság:
               Cím:
               (A kijelölt kapcsolattartó elérhetősége)
               Név:
               Telefon:
               E-mail:
               CÍMZETT:
               ESMA
               (A kijelölt kapcsolattartó elérhetősége)
               Név:
               Telefon:
               E-mail:
               Adatszolgáltatási időszak:
               Tisztelt [a megfelelő személy neve]!
               Az (EU) 2015/2365 rendelet 25. cikkének (1) bekezdésével összhangban benyújtjuk az ESMA-nak a(z) [illetékes hatóság neve] által [év]-ban/-ben kiszabott összes közigazgatási szankcióra és egyéb közigazgatási intézkedésre vonatkozó összesített és részletes adatokat.

            Szövege kép

               Az összesített adatok a következő táblázatban találhatók:
               Az (EU) 2015/2365 rendelet azon rendelkezései, amelyekkel összefüggésben közigazgatási szankció/intézkedés megállapítására került sor
               Az adatszolgáltatási időszakban kiszabott szankciók/intézkedések száma
               Az adatszolgáltatási időszakban kiszabott pénzügyi szankciók összege
               [a vonatkozó cikk, bekezdés, albekezdés száma]
               [szankciók/intézkedések száma]
               [A pénzügyi szankciók összege (1)]
               Szankciók/intézkedések összesen (2)
               [szankciók/intézkedések száma összesen]
               [a pénzügyi szankciók teljes összege]
               A fenti táblázatban feltüntetett intézkedésekre és szankciókra vonatkozó részletes adatok összeállítása a következőknek megfelelően történt:
               Először: a [év]-ban/-ben hozott következő intézkedéseket és kiszabott szankciókat már bejelentettük az ESMA-nak az (EU) 2015/2365 rendelet 25. cikkének (3) bekezdésével összhangban:
               [Az adott időszakban már bejelentett egyes intézkedések és szankciók felsorolása]
               Másodszor: a [ÉV]-ban/-ben hozott következő intézkedésekre és kiszabott szankciókra vonatkozó határozat(ok) másolata(i) az e formanyomtatványt kísérő e-mail-csatolmányban (-csatolmányokban) található(k):
               [Azon intézkedések és szankciók felsorolása, amelyekkel összefüggésben a hatóság határozatot nyújt be]
               Harmadszor: a következő intézkedésekre és szankciókra vonatkozóan alább összefoglaló olvasható:
               [Minden olyan intézkedés és szankció számozott felsorolása (1., 2., 3. stb.), amelyre vonatkozóan lejjebb összefoglaló olvasható.]
               1. [Hivatkozás a fent felsorolt első intézkedésre/szankcióra]
               [Az intézkedés/szankció összefoglalása]
               2. [Hivatkozás a fent felsorolt második intézkedésre/szankcióra]
               [Az intézkedés/szankció összefoglalása]
               [A fenti formát követve számsorrendben kell folytatni a harmadik és minden egyes további összefoglaló felsorolását.]
               [Tisztelettel:
               aláírás]
               (1) Az értékeket euróban vagy nemzeti valutában kell megadni. Ha az adott szankció nemcsak az (EU) 2015/2365 rendelet releváns cikkének, hanem más rendelkezéseknek a megsértéséhez is kapcsolódik, az érték mellett tüntesse fel az „ÖSSZESÍTETT ÉRTÉK” megjegyzést.
               (2) Mivel a kiszabott szankciók/intézkedések alapjául egynél több jogszabályi rendelkezés is szolgálhat, előfordulhat, hogy az egyes sorokon (szankciók vagy intézkedések száma/pénzügyi szankciók összege) feltüntetett értékek összege nem egyezik meg a kiszabott szankciók/intézkedések számára vagy a kiszabott pénzbírságok értékére vonatkozó összesítő sorban szereplő értékkel.

            II. MELLÉKLET
            Szövege kép

               Formanyomtatvány az elvégzett nyomozásokra és kiszabott büntetőjogi szankciókra vonatkozó anonimizált és összesített adatok benyújtásához
               A … … cikke alapján [év]-ban/-ben elvégzett összes nyomozásra és kiszabott büntetőjogi szankcióra vonatkozó anonimizált és összesített adatok
               FELADÓ:
               Tagállam:
               Illetékes hatóság:
               Cím:
               (A kijelölt kapcsolattartó elérhetősége)
               Név:
               Telefon:
               E-mail:
               CÍMZETT:
               ESMA
               (A kijelölt kapcsolattartó elérhetősége)
               Név:
               Telefon:
               E-mail:
               Adatszolgáltatási időszak:
               Tisztelt [a megfelelő személy neve]!
               Az (EU) 2015/2365 rendelet 25. cikke (2) bekezdésével összhangban benyújtjuk az ESMA-nak a(z) [tagállam]-ban/-ben [év]-ban/-ben elvégzett összes nyomozásra és kiszabott büntetőjogi szankcióra vonatkozó anonimizált és összesített adatokat.

            Szövege kép

               Az összesített adatok a következő táblázatokban találhatók:
               Nyomozások:
               Az (EU) 2015/2365 rendelet azon rendelkezései, amelyek alapján nyomozásra került sor
               Az adatszolgáltatási időszakban elvégzett nyomozások száma
               [a vonatkozó cikk, bekezdés, albekezdés száma]
               [a nyomozások száma]
               Nyomozások összesen
               [a nyomozások teljes száma (1)]
               Kiszabott büntetőjogi szankciók:
               Az (EU) 2015/2365 rendelet azon rendelkezései, amelyekkel összefüggésben büntetőjogi szankció megállapítására került sor.
               Az adatszolgáltatási időszakban kiszabott büntetőjogi szankciók száma
               Az adatszolgáltatási időszakban kiszabott pénzbírságok értéke
               [a vonatkozó cikk, bekezdés, albekezdés száma]
               [büntetőjogi szankciók száma]
               [pénzbírságok értéke (2)]
               Büntetőjogi szankciók összesen (3)
               [büntetőjogi szankciók teljes száma]
               [pénzbírságok értéke összesen]
               Tisztelettel:
               [aláírás]
               (1) Mivel a nyomozások alapjául egynél több jogszabályi rendelkezés is szolgálhat, előfordulhat, hogy az egyes sorokon feltüntetett értékek összege nem egyezik meg a nyomozások számát összesítő sorban szereplő értékkel.
               (2) Az értékeket euróban vagy nemzeti valutában kell megadni. Ha az adott szankciók nemcsak az (EU) 2015/2365 rendelet releváns cikkének, hanem más rendelkezéseknek a megsértéséhez is kapcsolódnak, az érték mellett tüntesse fel az „ÖSSZESÍTETT ÉRTÉK” megjegyzést.
               (3) Mivel a kiszabott büntetőjogi szankciók alapjául egynél több jogszabályi rendelkezés is szolgálhat, előfordulhat, hogy az egyes sorokon (büntetőjogi szankciók száma/érték) feltüntetett értékek összege nem egyezik meg a kiszabott büntetőjogi szankciók számára vagy a kiszabott pénzbírságok értékére vonatkozó összesítő sorban szereplő értékkel.


title: A Bizottság (EU) 2019/586 végrehajtási rendelete (2019. április 11.) a 798/2008/EK bizottsági rendelet I. melléklete 1. részének Nagy-Britannia és Észak-Írország Egyesült Királyságának és egyes koronafüggőségeinek a baromfi- és baromfitermék-szállítmányok Unióba való beléptetésére engedéllyel rendelkező harmadik országok, területek, övezetek és területi egységek jegyzékébe való felvétele tekintetében történő módosításáról (EGT-vonatkozású szöveg.)

text:
                  11.4.2019

                  HU

                  Az Európai Unió Hivatalos Lapja

                  LI 100/4

         A BIZOTTSÁG (EU) 2019/586 VÉGREHAJTÁSI RENDELETE
         (2019. április 11.)
         a 798/2008/EK bizottsági rendelet I. melléklete 1. részének Nagy-Britannia és Észak-Írország Egyesült Királyságának és egyes koronafüggőségeinek a baromfi- és baromfitermék-szállítmányok Unióba való beléptetésére engedéllyel rendelkező harmadik országok, területek, övezetek és területi egységek jegyzékébe való felvétele tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állategészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke (1) és (4) bekezdésére,
         tekintettel a baromfi és keltetőtojás Közösségen belüli kereskedelmére és harmadik országból történő behozatalára irányadó állategészségügyi feltételekről szóló, 2009. november 30-i 2009/158/EK tanácsi irányelvre (2) és különösen annak 23. cikke (1) bekezdésére,
         mivel:

                     (1)

                     2017. március 29-én az Egyesült Királyság az Európai Unióról szóló szerződés (EUSZ) 50. cikkének megfelelően bejelentette az Unióból való kilépésre vonatkozó szándékát. 2019. március 22-én az Európai Tanács elfogadta az (EU) 2019/476 határozatot (3), amely – az Egyesült Királysággal egyetértésben – meghosszabbította az EUSZ 50. cikkének (3) bekezdése szerinti időszakot. Az említett határozat szerint abban az esetben, ha az Egyesült Királyság alsóháza legkésőbb 2019. március 29-ig nem hagyja jóvá a kilépésről rendelkező megállapodást, az EUSZ 50. cikkének (3) bekezdésében meghatározott határidő 2019. április 12-ig kerül meghosszabbításra. Mivel az alsóház 2019. március 29-ig nem hagyta jóvá a kilépésről rendelkező megállapodást, az uniós jog 2019. április 13-tól (a továbbiakban: a kilépés időpontja) nem lesz alkalmazandó az Egyesült Királyságra és az Egyesült Királyságban.

                     (2)

                     A 798/2008/EK bizottsági rendelet (4) megállapítja azon harmadik országok, területek, övezetek és területi egységek jegyzékét, ahonnan baromfi és baromfitermékek (a továbbiakban: az áruk) hozhatók be az Unióba és átszállíthatók az Unión, valamint meghatározza az állategészségügyi bizonyítványra vonatkozó követelményeket. A rendelet előírja, hogy az áruk kizárólag abban az esetben hozhatók be az Unióba, illetve szállíthatók át az Unió területén, ha a rendelet I. mellékletének 1. részében található táblázat 1. és 3. oszlopában felsorolt harmadik országokból, területekről, övezetekből, illetve területi egységekből érkeznek.

                     (3)

                     Nagy-Britannia és Észak-Írország Egyesült Királysága biztosította az ahhoz szükséges garanciákat, hogy az említett ország és egyes koronafüggőségei a kilépés időpontjától megfeleljenek a 798/2008/EK rendeletben az áruszállítmányok Unióba történő beléptetésére vonatkozóan megállapított feltételeknek azáltal, hogy egy legalább kilenc hónapos kezdeti időszakban továbbra is alkalmazzák az uniós jogszabályokat.

                     (4)

                     Éppen ezért – figyelembe véve a Nagy-Britannia és Észak-Írország Egyesült Királysága által nyújtott egyedi garanciákat, valamint annak érdekében, hogy a kilépés időpontja után elkerülhetők legyenek a szükségtelen kereskedelmi zavarok – Nagy-Britannia és Észak-Írország Egyesült Királyságát és egyes koronafüggőségeit indokolt felvenni a 798/2008/EK rendelet I. mellékletének 1. részében foglalt, az áruszállítmányok Unióba történő beléptetésére engedéllyel rendelkező harmadik országok, területek, övezetek és területi egységek jegyzékébe.

                     (5)

                     A 798/2008/EK rendelet I. mellékletét ezért ennek megfelelően módosítani kell.

                     (6)

                     E rendeletet 2019. április 13-tól indokolt alkalmazni, kivéve abban az esetben, ha az említett napon az uniós jog továbbra is alkalmazandó Nagy-Britannia és Észak-Írország Egyesült Királyságára és Nagy-Britannia és Észak-Írország Egyesült Királyságában.

                     (7)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A 798/2008/EK rendelet I. mellékletének 1. része e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2019. április 13-tól kell alkalmazni.
            Nem alkalmazandó azonban abban az esetben, ha a fenti napon az uniós jog továbbra is alkalmazandó Nagy-Britannia és Észak-Írország Egyesült Királyságára és Nagy-Britannia és Észak-Írország Egyesült Királyságában.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 11-én.

                  a Bizottság részéről

                  az elnök

               Jean-Claude JUNCKER

            (1)  HL L 18., 2003.1.23., 11. o.

            (2)  HL L 343., 2009.12.22., 74. o.

            (3)  Az Európai Tanácsnak az Egyesült Királysággal egyetértésben hozott (EU) 2019/476 határozata (2019. március 22.) az EUSZ 50. cikkének (3) bekezdése szerinti határidő meghosszabbításáról (HL L 80 I., 2019.3.22., 1. o.).

            (4)  A Bizottság 798/2008/EK rendelete (2008. augusztus 8.) azon harmadik országok, területek, övezetek és területi egységek jegyzékének megállapításáról, ahonnan baromfi és baromfitermékek behozhatók a Közösségbe és átszállíthatók a Közösségen, valamint az állategészségügyi bizonyítványok követelményeinek megállapításáról (HL L 226., 2008.8.23., 1. o.).

            MELLÉKLET
            A 798/2008/EK rendelet I. mellékletének 1. része a következőképpen módosul:

                        a)

                        a táblázat a Kínára vonatkozó bejegyzés alatt a következő sorokkal egészül ki:

                                    A harmadik ország vagy terület ISO-kódja és neve

                                    A harmadik ország, terület, övezet vagy területi egység kódja

                                    A harmadik ország, terület, övezet vagy területi egység leírása

                                    Állategészségügyi bizonyítvány

                                    Egyedi feltételek

                                    Egyedi feltételek

                                    Madárinfluenza-felügyeleti státus

                                    Madárinfluenza elleni vakcinázási státus

                                    Szalmonella-ellenőrzés státusa

                                    Minta (Minták)

                                    További garanciák

                                    Záró dátum

                                    Nyitó dátum

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    „GB – Nagy-Britannia és Észak-Írország Egyesült Királysága

                                    GB-0

                                    Az egész ország

                                    SPF

                                    BPP, BPR, DOC, DOR, HEP, HER, SRP, SRA, LT20,

                                    A

                                    WGM

                                    EP, E, POU, RAT

                                    GG – Guernsey

                                    GG-0

                                    Az egész ország

                                    SPF

                                    BPP, BPR, DOC, DOR, HEP, HER, SRP, SRA, LT20,

                                    A”

                                    WGM

                                    EP, E, POU, RAT

                        b)

                        a melléklet az Izlandra vonatkozó bejegyzés alatt a következő sorral egészül ki:

                                    A harmadik ország vagy terület ISO-kódja és neve

                                    A harmadik ország, terület, övezet vagy területi egység kódja

                                    A harmadik ország, terület, övezet vagy területi egység leírása

                                    Állategészségügyi bizonyítvány

                                    Egyedi feltételek

                                    Egyedi feltételek

                                    Madárinfluenza-felügyeleti státus

                                    Madárinfluenza elleni vakcinázási státus

                                    Szalmonella-ellenőrzés státusa

                                    Minta (Minták)

                                    További garanciák

                                    Záró dátum

                                    Nyitó dátum

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    „JE – Jersey

                                    JE-0

                                    Az egész ország

                                    SPF

                                    BPP, BPR, DOC, DOR, HEP, HER, SRP, SRA, LT20,

                                    A”

                                    WGM

                                    EP, E, POU, RAT


title: A Bizottság (EU) 2019/587 végrehajtási rendelete (2019. április 11.) az 119/2009/EK rendelet I. mellékletének Nagy-Britannia és Észak-Írország Egyesült Királyságának és egyes koronafüggőségeinek a nyúlfélék családjába tartozó, vadon élő állatok, valamint bizonyos vadon élő szárazföldi emlősök és tenyésztett nyulak húsának az Unióba való behozatalára engedéllyel rendelkező harmadik országok vagy azok részei jegyzékébe való felvétele tekintetében történő módosításáról (EGT-vonatkozású szöveg.)

text:
                  11.4.2019

                  HU

                  Az Európai Unió Hivatalos Lapja

                  LI 100/8

         A BIZOTTSÁG (EU) 2019/587 VÉGREHAJTÁSI RENDELETE
         (2019. április 11.)
         az 119/2009/EK rendelet I. mellékletének Nagy-Britannia és Észak-Írország Egyesült Királyságának és egyes koronafüggőségeinek a nyúlfélék családjába tartozó, vadon élő állatok, valamint bizonyos vadon élő szárazföldi emlősök és tenyésztett nyulak húsának az Unióba való behozatalára engedéllyel rendelkező harmadik országok vagy azok részei jegyzékébe való felvétele tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állategészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető fordulatára, 8. cikke (1) bekezdésének első albekezdésére és (4) bekezdésére, valamint 9. cikke (4) bekezdésére,
         mivel:

                     (1)

                     2017. március 29-én az Egyesült Királyság az Európai Unióról szóló szerződés (EUSZ) 50. cikkének megfelelően bejelentette az Unióból való kilépésre vonatkozó szándékát. 2019. március 22-én az Európai Tanács elfogadta az (EU) 2019/476 határozatot (2), amely – az Egyesült Királysággal egyetértésben – meghosszabbította az EUSZ 50. cikkének (3) bekezdése szerinti időszakot. Az említett határozat szerint abban az esetben, ha az Egyesült Királyság alsóháza legkésőbb 2019. március 29-ig nem hagyja jóvá a kilépésről rendelkező megállapodást, az EUSZ 50. cikkének (3) bekezdésében meghatározott határidő 2019. április 12-ig kerül meghosszabbításra. Mivel az alsóház 2019. március 29-ig nem hagyta jóvá a kilépésről rendelkező megállapodást, az uniós jog 2019. április 13-tól (a továbbiakban: a kilépés időpontja) nem lesz alkalmazandó az Egyesült Királyságra és az Egyesült Királyságban.

                     (2)

                     A Bizottság 119/2009/EK rendelete (3) meghatározza a nyúlfélék családjába tartozó, vadon élő állatok, valamint bizonyos vadon élő szárazföldi emlősök és tenyésztett nyulak húsának az Unióba való behozatalára vonatkozó köz- és állategészségügyi feltételeket, illetve az állategészségügyi bizonyítványra vonatkozó követelményeket, valamint azon harmadik országok és azok részei jegyzékét, ahonnan ilyen szállítmányok Unióba való behozatala engedélyezett.

                     (3)

                     Nagy-Britannia és Észak-Írország Egyesült Királysága biztosította a szükséges garanciákat ahhoz, hogy az említett ország és egyes koronafüggőségei a kilépés időpontjától megfeleljenek a 119/2009/EK rendeletben a nyúlfélék családjába tartozó, vadon élő állatok, valamint bizonyos vadon élő szárazföldi emlősök és tenyésztett nyulak húsának az Unióba történő behozatalára vonatkozóan megállapított feltételeknek azáltal, hogy egy legalább kilenc hónapos kezdeti időszakban továbbra is alkalmazzák az uniós jogszabályokat.

                     (4)

                     Éppen ezért – figyelembe véve az Egyesült Királysága által nyújtott egyedi garanciákat, valamint annak érdekében, hogy a kilépés időpontja után elkerülhetők legyenek a szükségtelen kereskedelmi zavarok – Nagy-Britannia és Észak-Írország Egyesült Királyságát és egyes koronafüggőségeit indokolt felvenni a 119/2009/EK rendelet I. mellékletében foglalt, a nyúlfélék családjába tartozó, vadon élő állatok, valamint bizonyos vadon élő szárazföldi emlősök és tenyésztett nyulak húsának az Unióba történő behozatalára engedéllyel rendelkező harmadik országok vagy azok részeinek jegyzékébe.

                     (5)

                     A 119/2009/EK rendelet I. mellékletét ezért ennek megfelelően módosítani kell.

                     (6)

                     Ezt a rendeletet 2019. április 13-tól indokolt alkalmazni, kivéve abban az esetben, ha a fenti napon az uniós jog továbbra is alkalmazandó Nagy-Britannia és Észak-Írország Egyesült Királyságára és Nagy-Britannia és Észak-Írország Egyesült Királyságában.

                     (7)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A 119/2009/EK rendelet I. mellékletének 1. része e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2019. április 13-tól kell alkalmazni.
            Nem alkalmazandó azonban abban az esetben, ha a fenti napon az uniós jog továbbra is alkalmazandó Nagy-Britannia és Észak-Írország Egyesült Királyságára és Egyesült Királyságában.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 11-én.

                  a Bizottság részéről

                  az elnök

               Jean-Claude JUNCKER

            (1)  HL L 18., 2003.1.23., 11. o.

            (2)  Az Európai Tanácsnak az Egyesült Királysággal egyetértésben hozott (EU) 2019/476 határozata (2019. március 22.) az EUSZ 50. cikkének (3) bekezdése szerinti határidő meghosszabbításáról (HL L 80 I., 2019.3.22., 1. o.).

            (3)  A Bizottság 119/2009/EK rendelete (2009. február 9.) a nyúlfélék családjába tartozó, vadon élő állatok, valamint bizonyos vadon élő szárazföldi emlősök és tenyésztett nyulak húsának a Közösségbe irányuló behozatalára, illetve a Közösség területén történő átszállítására feljogosított harmadik országok és azok részei jegyzékének felállításáról, valamint az állategészségügyi bizonyítványra vonatkozó követelmények meghatározásáról (HL L 39., 2009.2.10., 12. o.).

            MELLÉKLET
            A 119/2009/EK rendelet I. mellékletének 1. részében szereplő táblázat a következőképpen módosul:

                        a)

                        a táblázat a Kanadára vonatkozó bejegyzés alatt a következő sorokkal egészül ki:

                                    „Nagy-Britannia és Észak-Írország Egyesült Királysága

                                    GB

                                    WL

                                    RM

                                    WM

                                    Guernsey

                                    GG

                                    WL

                                    RM

                                    WM”

                        b)

                        a táblázat a Grönlandra vonatkozó bejegyzés alatt a következő sorokkal egészül ki:

                                    „Jersey

                                    JE

                                    WL

                                    RM

                                    WM”


title: A Bizottság (EU) 2019/588 végrehajtási rendelete (2019. április 11.) az 605/2010/EU rendelet I. mellékletének Nagy-Britannia és Észak-Írország Egyesült Királyságának és egyes koronafüggőségeinek az emberi fogyasztásra szánt nyers tej, tejtermékek, kolosztrum és kolosztrumalapú termékek szállítmányainak az Unióba történő beléptetésére engedéllyel rendelkező harmadik országok vagy azok részei jegyzékébe való felvétele tekintetében történő módosításáról (EGT-vonatkozású szöveg.)

text:
                  11.4.2019

                  HU

                  Az Európai Unió Hivatalos Lapja

                  LI 100/11

         A BIZOTTSÁG (EU) 2019/588 VÉGREHAJTÁSI RENDELETE
         (2019. április 11.)
         az 605/2010/EU rendelet I. mellékletének Nagy-Britannia és Észak-Írország Egyesült Királyságának és egyes koronafüggőségeinek az emberi fogyasztásra szánt nyers tej, tejtermékek, kolosztrum és kolosztrumalapú termékek szállítmányainak az Unióba történő beléptetésére engedéllyel rendelkező harmadik országok vagy azok részei jegyzékébe való felvétele tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állategészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető fordulatára, 8. cikke (1) bekezdésének első albekezdésére és (4) bekezdésére, valamint 9. cikke (4) bekezdésére,
         mivel:

                     (1)

                     2017. március 29-én az Egyesült Királyság az Európai Unióról szóló szerződés (EUSZ) 50. cikkének megfelelően bejelentette az Unióból való kilépésre vonatkozó szándékát. 2019. március 22-én az Európai Tanács elfogadta az (EU) 2019/476 határozatot (2), amely – az Egyesült Királysággal egyetértésben – meghosszabbította az EUSZ 50. cikkének (3) bekezdése szerinti időszakot. Az említett határozat szerint abban az esetben, ha az Egyesült Királyság alsóháza legkésőbb 2019. március 29-ig nem hagyja jóvá a kilépésről rendelkező megállapodást, az EUSZ 50. cikkének (3) bekezdésében meghatározott határidő 2019. április 12-ig kerül meghosszabbításra. Mivel az alsóház 2019. március 29-ig nem hagyta jóvá a kilépésről rendelkező megállapodást, az uniós jog 2019. április 13-tól (a továbbiakban: a kilépés időpontja) nem lesz alkalmazandó az Egyesült Királyságra és az Egyesült Királyságban.

                     (2)

                     A 605/2010/EU bizottsági rendelet (3) rögzíti az emberi fogyasztásra szánt nyers tej, tejtermékek, kolosztrum és kolosztrumalapú termékek szállítmányainak az Unióba történő beléptetéséhez teljesítendő állategészségügyi és közegészségügyi feltételeket, valamint az állategészségügyi bizonyítványokra vonatkozó követelményeket, továbbá azon harmadik országok vagy azok részei jegyzékét, ahonnan ilyen szállítmányok az Unióba beléptethetők.

                     (3)

                     Nagy-Britannia és Észak-Írország Egyesült Királysága biztosította a szükséges garanciákat ahhoz, hogy az említett ország és egyes koronafüggőségei a kilépés időpontjától megfeleljenek a 605/2010/EU rendeletben az emberi fogyasztásra szánt nyers tej, tejtermékek, kolosztrum és kolosztrumalapú termékek szállítmányainak az Unióba történő beléptetésére vonatkozóan megállapított feltételeknek azáltal, hogy egy legalább kilenc hónapos kezdeti időszakban továbbra is alkalmazzák az uniós jogszabályokat.

                     (4)

                     Éppen ezért – figyelembe véve az Egyesült Királysága által nyújtott egyedi garanciákat, valamint annak érdekében, hogy a kilépés időpontja után elkerülhetők legyenek a szükségtelen kereskedelmi zavarok – Nagy-Britannia és Észak-Írország Egyesült Királyságát és egyes koronafüggőségeit indokolt felvenni a 605/2010/EU rendelet I. mellékletében foglalt, az emberi fogyasztásra szánt nyers tej, tejtermékek, kolosztrum és kolosztrumalapú termékek szállítmányainak az Unióba történő beléptetésére engedéllyel rendelkező harmadik országok, vagy azok területei és részei jegyzékének A, B és C oszlopába.

                     (5)

                     Az 605/2010/EU rendelet I. mellékletét ezért ennek megfelelően módosítani kell.

                     (6)

                     E rendeletet 2019. április 13-tól indokolt alkalmazni, kivéve abban az esetben, ha a fenti napon az uniós jog továbbra is alkalmazandó Nagy-Britannia és Észak-Írország Egyesült Királyságára és Nagy-Britannia és Észak-Írország Egyesült Királyságában.

                     (7)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A 605/2010/EU rendelet I. melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2019. április 13-tól kell alkalmazni.
            Nem alkalmazandó azonban abban az esetben, ha a fenti napon az uniós jog továbbra is alkalmazandó Nagy-Britannia és Észak-Írország Egyesült Királyságára és Nagy-Britannia és Észak-Írország Egyesült Királyságában.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 11-én.

                  a Bizottság részéről

                  az elnök

               Jean-Claude JUNCKER

            (1)  HL L 18., 2003.1.23., 11. o.

            (2)  Az Európai Tanácsnak az Egyesült Királysággal egyetértésben hozott (EU) 2019/476 határozata (2019. március 22.) az EUSZ 50. cikkének (3) bekezdése szerinti határidő meghosszabbításáról (HL L 80 I., 2019.3.22., 1. o.).

            (3)  A Bizottság 605/2010/EU rendelete (2010. július 2.) az emberi fogyasztásra szánt nyers tej és tejtermékek Európai Unióba történő beléptetésére vonatkozó állategészségügyi és közegészségügyi feltételek, illetve a szükséges állategészségügyi bizonyítvány megállapításáról (HL L 175., 2010.7.10., 1. o.).

            MELLÉKLET
            A 605/2010/EU rendelet I. mellékletében szereplő táblázat a következőképpen módosul:

                        a)

                        a táblázat az Etiópiára vonatkozó bejegyzés alatt a következő sorokkal egészül ki:

                                    „GB

                                    Nagy-Britannia és Észak-Írország Egyesült Királysága

                                    +

                                    +

                                    +

                                    GG

                                    Guernsey

                                    +

                                    +

                                    +”

                        b)

                        a táblázat az Izlandra vonatkozó bejegyzés alatt a következő sorral egészül ki:

                                    „JE

                                    Jersey

                                    +

                                    +

                                    +”


title: A Bizottság (EU) 2019/589 végrehajtási rendelete (2019. április 11.) az 1251/2008/EK rendelet III. mellékletének Nagy-Britannia és Észak-Írország Egyesült Királyságának és egyes koronafüggőségeinek a víziállat-szállítmányok Európai Unióba való behozatalára engedéllyel rendelkező harmadik országok, területek, övezetek és területi egységek jegyzékébe való felvétele tekintetében történő módosításáról (EGT-vonatkozású szöveg.)

text:
                  11.4.2019

                  HU

                  Az Európai Unió Hivatalos Lapja

                  LI 100/14

         A BIZOTTSÁG (EU) 2019/589 VÉGREHAJTÁSI RENDELETE
         (2019. április 11.)
         az 1251/2008/EK rendelet III. mellékletének Nagy-Britannia és Észak-Írország Egyesült Királyságának és egyes koronafüggőségeinek a víziállat-szállítmányok Európai Unióba való behozatalára engedéllyel rendelkező harmadik országok, területek, övezetek és területi egységek jegyzékébe való felvétele tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a tenyésztett víziállatokra és az azokból származó termékekre vonatkozó állategészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen annak 22. cikkére és 61. cikke (3) bekezdésére,
         mivel:

                     (1)

                     2017. március 29-én az Egyesült Királyság az Európai Unióról szóló szerződés (EUSZ) 50. cikkének megfelelően bejelentette az Unióból való kilépésre vonatkozó szándékát. 2019. március 22-én az Európai Tanács elfogadta az (EU) 2019/476 határozatot (2), amely – az Egyesült Királysággal egyetértésben – meghosszabbította az EUSZ 50. cikkének (3) bekezdése szerinti időszakot. Az említett határozat szerint abban az esetben, ha az Egyesült Királyság alsóháza legkésőbb 2019. március 29-ig nem hagyja jóvá a kilépésről rendelkező megállapodást, az EUSZ 50. cikkének (3) bekezdésében meghatározott határidő 2019. április 12-ig kerül meghosszabbításra. Mivel az alsóház 2019. március 29-ig nem hagyta jóvá a kilépésről rendelkező megállapodást, az uniós jog 2019. április 13-tól (a továbbiakban: a kilépés időpontja) nem lesz alkalmazandó az Egyesült Királyságra és az Egyesült Királyságban.

                     (2)

                     Az 1251/2008/EK bizottsági rendelet (3) III. melléklete megállapítja azon harmadik országok, területek, övezetek vagy területi egységek jegyzékét, ahonnan víziállatokat lehet az Unióba behozni.

                     (3)

                     Nagy-Britannia és Észak-Írország Egyesült Királysága biztosította a szükséges garanciákat ahhoz, hogy az említett ország és egyes koronafüggőségei a kilépés időpontjától megfeleljenek az 1251/2008/EK rendeletben a víziállatok szállítmányainak az Unióba történő behozatalára vonatkozóan megállapított feltételeknek azáltal, hogy egy legalább kilenc hónapos kezdeti időszakban továbbra is alkalmazzák az uniós jogszabályokat.

                     (4)

                     Éppen ezért – figyelembe véve az Egyesült Királysága által nyújtott egyedi garanciákat, valamint annak érdekében, hogy a kilépés időpontja után elkerülhetők legyenek a szükségtelen kereskedelmi zavarok – Nagy-Britannia és Észak-Írország Egyesült Királyságát és egyes koronafüggőségeit indokolt felvenni az 1251/2008/EK rendelet III. mellékletében foglalt, a víziállatok szállítmányainak az Unióba történő behozatalára engedéllyel rendelkező harmadik országok, területek, övezetek és területi egységek jegyzékébe.

                     (5)

                     Az 1251/2008/EK rendelet III. mellékletét ezért ennek megfelelően módosítani kell.

                     (6)

                     Ezt a rendeletet 2019. április 13-tól indokolt alkalmazni, kivéve abban az esetben, ha a fenti napon az uniós jog továbbra is alkalmazandó Nagy-Britannia és Észak-Írország Egyesült Királyságára és Nagy-Britannia és Észak-Írország Egyesült Királyságában.

                     (7)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Az 1251/2008/EK rendelet III. melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2019. április 13-tól kell alkalmazni.
            Nem alkalmazandó azonban abban az esetben, ha a fenti napon az uniós jog továbbra is alkalmazandó Nagy-Britannia és Észak-Írország Egyesült Királyságára és Egyesült Királyságában.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 11-én.

                  a Bizottság részéről

                  az elnök

               Jean-Claude JUNCKER

            (1)  HL L 328., 2006.11.24., 14. o.

            (2)  Az Európai Tanácsnak az Egyesült Királysággal egyetértésben hozott (EU) 2019/476 határozata (2019. március 22.) az EUSZ 50. cikkének (3) bekezdése szerinti határidő meghosszabbításáról (HL L 80 I., 2019.3.22., 1. o.).

            (3)  A Bizottság 1251/2008/EK rendelete (2008. december 12.) a 2006/88/EK tanácsi irányelvnek a tenyésztett víziállatok és az azokból származó termékek forgalomba hozatalára és közösségi behozatalára vonatkozó feltételek és bizonyítványkiállítási követelmények tekintetében történő végrehajtásáról és a kórokozó-átvivő fajok jegyzékének meghatározásáról (HL L 337., 2008.12.16., 41. o.).

            MELLÉKLET
            Az 1251/2008/EK rendelet III. mellékletében szereplő táblázat a következőképpen módosul:

                        a)

                        a táblázat a Cook-szigetekre vonatkozó bejegyzés alatt a következő sorokkal egészül ki:

                                    „GB

                                    NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA

                                    X

                                    X

                                    X

                                    Az ország egész területe

                                    GG

                                    Guernsey

                                    X

                                    X

                                    X

                                    Az ország egész területe”

                        b)

                        a táblázat az Izraelre vonatkozó bejegyzés alatt a következő sorokkal egészül ki:

                                    „JE

                                    JERSEY

                                    X

                                    X

                                    X

                                    Az ország egész területe”


title: A Bizottság (EU) 2019/590 végrehajtási rendelete (2019. április 11.) az (EU) 2018/659 végrehajtási rendelet I. mellékletének Nagy-Britannia és Észak-Írország Egyesült Királyságának és egyes koronafüggőségeinek az élő lófélék, valamint a lófélék spermája, petesejtjei és embriói Unióba való behozatalára engedéllyel rendelkező harmadik országok és harmadik országbeli területi részek jegyzékébe való felvétele tekintetében történő módosításáról (EGT-vonatkozású szöveg.)

text:
                  11.4.2019

                  HU

                  Az Európai Unió Hivatalos Lapja

                  LI 100/17

         A BIZOTTSÁG (EU) 2019/590 VÉGREHAJTÁSI RENDELETE
         (2019. április 11.)
         az (EU) 2018/659 végrehajtási rendelet I. mellékletének Nagy-Britannia és Észak-Írország Egyesült Királyságának és egyes koronafüggőségeinek az élő lófélék, valamint a lófélék spermája, petesejtjei és embriói Unióba való behozatalára engedéllyel rendelkező harmadik országok és harmadik országbeli területi részek jegyzékébe való felvétele tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a harmadik országokból a Közösségbe behozott állatok állategészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre (1) és különösen annak 3. cikke (2) bekezdésére és 9. cikke (1) bekezdésének c) pontjára,
         tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állategészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állategészségügyi követelmények megállapításáról szóló, 1992. július 13-i 92/65/EGK tanácsi irányelvre (2) és különösen annak 17. cikke (3) bekezdésére,
         tekintettel a lófélék mozgására és harmadik országból történő behozatalára irányadó állategészségügyi feltételekről szóló, 2009. november 30-i 2009/156/EK tanácsi irányelvre (3) és különösen annak 2. cikke i) pontjára, 12. cikke (1), (4) és (5) bekezdésére, 13. cikke (2) bekezdésére, valamint 15., 16., 17. és 19. cikkére,
         mivel:

                     (1)

                     2017. március 29-én az Egyesült Királyság az Európai Unióról szóló szerződés (EUSZ) 50. cikkének megfelelően bejelentette az Unióból való kilépésre vonatkozó szándékát. 2019. március 22-én az Európai Tanács elfogadta az (EU) 2019/476 határozatot (4), amely – az Egyesült Királysággal egyetértésben – meghosszabbította az EUSZ 50. cikkének (3) bekezdése szerinti időszakot. Az említett határozat szerint abban az esetben, ha az Egyesült Királyság alsóháza legkésőbb 2019. március 29-ig nem hagyja jóvá a kilépésről rendelkező megállapodást, az EUSZ 50. cikkének (3) bekezdésében meghatározott határidő 2019. április 12-ig kerül meghosszabbításra. Mivel az alsóház 2019. március 29-ig nem hagyta jóvá a kilépésről rendelkező megállapodást, az uniós jog 2019. április 13-tól (a továbbiakban: a kilépés időpontja) nem lesz alkalmazandó az Egyesült Királyságra és az Egyesült Királyságban.

                     (2)

                     A 2009/156/EK irányelv megállapítja a lófélék Unióba történő behozatalára irányadó állategészségügyi követelményeket. Az irányelv úgy rendelkezik, hogy csak olyan lovak hozhatók be az Unió területére, melyek olyan harmadik országból vagy harmadik ország azon részéből érkeznek, amely szerepel a harmadik országok nevezett irányelvvel összhangban összeállított jegyzékében, és amelyeket szintén az említett irányelv alapján készített mintának megfelelő állategészségügyi bizonyítvány kísér.

                     (3)

                     A 92/65/EGK irányelv megállapítja a lófélék spermáinak, petesejtjeinek és embrióinak az Unióba történő behozatalára irányadó állategészségügyi követelményeket. Az irányelv úgy rendelkezik, hogy csak olyan áruk hozhatók be az Unió területére, melyek olyan harmadik országból vagy harmadik ország azon részéből érkeznek, amely szerepel a harmadik országok nevezett irányelvvel összhangban összeállított jegyzékében, és amelyeket szintén az említett irányelv alapján készített mintának megfelelő állategészségügyi bizonyítvány kísér. Az állategészségügyi bizonyítványnak tanúsítania kell, hogy az áruk engedélyezett spermagyűjtő és -tároló központokból vagy olyan embriógyűjtő és -előállító munkacsoportoktól származnak, amelyek az említett irányelv D. mellékletének I. fejezetében előírtakkal legalább egyenértékű garanciákat nyújtanak.

                     (4)

                     Az (EU) 2018/659 bizottsági végrehajtási rendelet (5) többek között meghatározza azon harmadik országok és harmadik országbeli területi részek jegyzékét, amelyekből a tagállamok engedélyezik az élő lóféléknek, valamint a lófélék spermájának, petesejtjeinek és embrióinak a behozatalát.

                     (5)

                     Nagy-Britannia és Észak-Írország Egyesült Királysága biztosította az ahhoz szükséges garanciákat, hogy az említett ország és egyes koronafüggőségei a kilépés időpontjától megfeleljenek a 2009/156/EK és a 92/65/EGK irányelvben, valamint az (EU) 2018/659 végrehajtási rendeletben a lófélék, valamint a lófélék spermája, petesejtjei és embriói szállítmányainak az Unióba történő beléptetésére vonatkozóan megállapított feltételeknek azáltal, hogy egy legalább kilenc hónapos kezdeti időszakban továbbra is alkalmazzák az uniós jogszabályokat.

                     (6)

                     Éppen ezért – figyelembe véve a Nagy-Britannia és Észak-Írország Egyesült Királysága által nyújtott egyedi garanciákat, valamint annak érdekében, hogy a kilépés időpontja után elkerülhetők legyenek a szükségtelen kereskedelmi zavarok – Nagy-Britannia és Észak-Írország Egyesült Királyságát és egyes koronafüggőségeit indokolt felvenni az (EU) 2018/659 végrehajtási rendelet I. mellékletben felsorolt, az élő lóféléknek, valamint a lófélék spermájának, petesejtjeinek és embrióinak az Unióba történő behozatalára engedéllyel rendelkező harmadik országok és harmadik országbeli területi részek jegyzékébe.

                     (7)

                     A Nagy-Britannia és Észak-Írország Egyesült Királyságában és koronafüggőségeiben élő lófélék egészségügyi állapota alapján ezeket az országokat indokolt az A állategészségügyi csoportba sorolni, és a lófélék valamennyi kategóriája tekintetében helyénvaló engedélyezni a behozatalt.

                     (8)

                     Az (EU) 2018/659 végrehajtási rendelet I. mellékletét ezért ennek megfelelően módosítani kell.

                     (9)

                     E rendeletet 2019. április 13-tól indokolt alkalmazni, kivéve abban az esetben, ha az említett napon az uniós jog továbbra is alkalmazandó Nagy-Britannia és Észak-Írország Egyesült Királyságára és Nagy-Britannia és Észak-Írország Egyesült Királyságában.

                     (10)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Az (EU) 2018/659 végrehajtási rendelet I. melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2019. április 13-tól kell alkalmazni.
            Nem alkalmazandó azonban abban az esetben, ha a fenti napon az uniós jog továbbra is alkalmazandó Nagy-Britannia és Észak-Írország Egyesült Királyságára és Nagy-Britannia és Észak-Írország Egyesült Királyságában.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 11-én.

                  a Bizottság részéről

                  az elnök

               Jean-Claude JUNCKER

            (1)  HL L 268., 1991.9.24., 56. o.

            (2)  HL L 268., 1992.9.14., 54. o.

            (3)  HL L 192., 2010.7.23., 1. o.

            (4)  Az Európai Tanácsnak az Egyesült Királysággal egyetértésben hozott (EU) 2019/476 határozata (2019. március 22.) az EUSZ 50. cikkének (3) bekezdése szerinti határidő meghosszabbításáról (HL L 80 I., 2019.3.22., 1. o.).

            (5)  A Bizottság (EU) 2018/659 végrehajtási rendelete (2018. április 12.) az élő lóféléknek, valamint a lófélék spermájának, petesejtjeinek és embrióinak az Unióba történő belépésére vonatkozó feltételekről (HL L 110., 2018.4.30., 1. o.).

            MELLÉKLET
            Az (EU) 2018/659 végrehajtási rendelet I. mellékletében szereplő táblázat a következőképpen módosul:

                        a)

                        a táblázat a Falkland-szigetekre vonatkozó bejegyzés alatt a következő sorokkal egészül ki:

                                    „GB

                                    Nagy-Britannia és Észak-Írország Egyesült Királysága

                                    GB-0

                                    Az egész ország

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X

                                    GG

                                    Guernsey

                                    GG-0

                                    Az egész ország

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X”

                        b)

                        a táblázat az Izlandra vonatkozó bejegyzés alatt a következő sorral egészül ki:

                                    „JE

                                    Jersey

                                    JE-0

                                    Az egész ország

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X”


title: A Bizottság (EU) 2019/1085 végrehajtási rendelete (2019. június 25.) az 1-metil-ciklopropén hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása meghosszabbításáról, valamint az 540/2011/EU bizottsági végrehajtási rendelet mellékletének és az (EU) 2015/408 bizottsági végrehajtási rendelet mellékletének módosításáról (EGT-vonatkozású szöveg.)

text:
                  26.6.2019

                  HU

                  Az Európai Unió Hivatalos Lapja

                  L 171/110

         A BIZOTTSÁG (EU) 2019/1085 VÉGREHAJTÁSI RENDELETE
         (2019. június 25.)
         az 1-metil-ciklopropén hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása meghosszabbításáról, valamint az 540/2011/EU bizottsági végrehajtási rendelet mellékletének és az (EU) 2015/408 bizottsági végrehajtási rendelet mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 20. cikke (1) bekezdésére, összefüggésben 78. cikke (2) bekezdésével,
         mivel:

                     (1)

                     A 2006/19/EK bizottsági irányelv (2) felvette a 91/414/EGK tanácsi irányelv (3) I. mellékletébe az 1-metil-ciklopropén hatóanyagot.

                     (2)

                     A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagoknak tekintendők, és az 540/2011/EU bizottsági végrehajtási rendelet (4) mellékletének A. részében foglalt felsorolásban is szerepelnek.

                     (3)

                     Az 1-metil-ciklopropén hatóanyagnak az 540/2011/EU végrehajtási rendelet mellékletének A. részében megállapított jóváhagyása 2019. október 31-én lejár.

                     (4)

                     A 844/2012/EU bizottsági végrehajtási rendelet (5) 1. cikkének megfelelően az említett cikkben előírt határidőn belül kérelmet nyújtottak be az 1-metil-ciklopropén hatóanyag jóváhagyásának meghosszabbítására.

                     (5)

                     A kérelmező benyújtotta a 844/2012/EU végrehajtási rendelet 6. cikkének megfelelően előírt kiegészítő dokumentációt. A referens tagállam a kérelmet hiánytalannak találta.

                     (6)

                     A referens tagállam a társreferens tagállammal konzultálva elkészítette a hosszabbítási kérelmet értékelő jelentést, amelyet 2017. április 28-án benyújtott az Európai Élelmiszerbiztonsági Hatósághoz (a továbbiakban: Hatóság) és a Bizottsághoz.

                     (7)

                     A Hatóság a hosszabbítási kérelmet értékelő jelentést megküldte észrevételezésre a kérelmezőnek és a tagállamoknak, majd a kapott észrevételeket továbbította a Bizottsághoz. A Hatóság ezenkívül közzétette a kiegészítő összefoglaló dokumentációt.

                     (8)

                     A Hatóság 2018. május 28-án eljuttatta a Bizottsághoz az azzal kapcsolatos állásfoglalását (6), hogy az 1-metil-ciklopropén várhatóan megfelel-e az 1107/2009/EK rendelet 4. cikkében előírt jóváhagyási kritériumoknak. A Bizottság 2018. december 12-én és 13-án ismertette az 1-metil-ciklopropénre vonatkozó meghosszabbítási jelentés tervezetét a Növények, Állatok, Élelmiszerek és Takarmányok Állandó Bizottságával.

                     (9)

                     Az (EU) 2018/605 bizottsági rendelet (7) által bevezetett, az endokrin károsító tulajdonságok azonosítására szolgáló új kritériumokat illetően a Hatóság állásfoglalása szerint nagyon valószínűtlen, hogy az 1-metil-ciklopropén ösztrogén vagy androgén hatásmechanizmusú, valamint a pajzsmirigyhormon- vagy szteroidhormon-termelést befolyásoló endokrin károsító anyag lenne. A rendelkezésre álló adatok és jelenlegi ismeretek (8) alapján a Hatóság arra a következtetésre jutott, hogy az 1-metil-ciklopropén valószínűleg nem rendelkezik endokrin károsító tulajdonságokkal. A Bizottság szerint ezért az 1-metil-ciklopropén nem tekinthető endokrin károsító tulajdonságú anyagnak.

                     (10)

                     Legalább egy, 1-metil-ciklopropént tartalmazó növényvédő szer egy vagy több reprezentatív felhasználása tekintetében megállapítást nyert, hogy az 1107/2009/EK rendelet 4. cikkében előírt jóváhagyási kritériumok teljesülnek.

                     (11)

                     Az 1107/2009/EK rendelet 14. cikke (1) bekezdésének a rendelet 6. cikkével összefüggésben értelmezett rendelkezései alapján, valamint a jelenlegi tudományos és műszaki ismeretek fényében azonban bizonyos feltételeket és korlátozásokat elő kell írni. Indokolt fenntartani különösen azt a korlátozást, amely szerint a szer kizárólag légmentesen zárható raktárakban történő betakarítás utáni tároláshoz, növényfejlődés-szabályozó szerként használható.

                     (12)

                     Az (EU) 2015/408 bizottsági végrehajtási rendelet (9) az 1-metil-ciklopropént helyettesítésre jelölt anyagként sorolta fel, mivel megengedhető napi bevitele jóval alacsonyabb a saját anyagcsoportján vagy felhasználási kategóriáján belüli jóváhagyott hatóanyagok többségénél.

                     (13)

                     A megújítási eljárásra vonatkozó dokumentációban megadott új toxikológiai adatok alapján a Hatóság arra a következtetésre jutott, hogy a megengedhető napi bevitel mértéke jelentősen megemelkedett. Következésképpen a Bizottság úgy véli, hogy az 1-metil-ciklopropén nem felel meg a 1107/2009/EK rendelet II. mellékletének 4. pontjában felsorolt kritériumoknak, és ezért az 1-metil-ciklopropén már nem teljesíti azokat a kritériumokat, amelyek alapján az 1107/2009/EK rendelet 24. cikke szerint potenciálisan helyettesíthető anyagnak lenne tekinthető. Következésképpen az 1-metil-ciklopropént el kell hagyni az (EU) 2015/408 végrehajtási rendelet mellékletéből.

                     (14)

                     Helyénvaló tehát meghosszabbítani az 1-metil-ciklopropén jóváhagyását.

                     (15)

                     Az 1107/2009/EK rendelet 20. cikke (3) bekezdésének a 13. cikk (4) bekezdésével összefüggésben értelmezett rendelkezései értelmében az 540/2011/EU végrehajtási rendelet mellékletét ennek megfelelően módosítani kell.

                     (16)

                     Az (EU) 2018/1262 bizottsági végrehajtási rendelet (10)2019. október 31-ig meghosszabbította az 1-metil-ciklopropén jóváhagyásának érvényességét annak érdekében, hogy a jóváhagyás meghosszabbítására irányuló eljárás az anyag jóváhagyásának lejártát megelőzően befejeződhessen. Ugyanakkor, mivel a jóváhagyás meghosszabbítására vonatkozó határozatot a lejárat kiterjesztett időpontját megelőzően hozták meg, indokolt előírni, hogy ez a rendelet 2019. augusztus 1-jétől legyen alkalmazandó.

                     (17)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A hatóanyag jóváhagyásának meghosszabbítása
            Az I. mellékletben meghatározott 1-metil-ciklopropén hatóanyag jóváhagyása az ugyanabban a mellékletben foglalt feltételekkel meghosszabbításra kerül.

            2. cikk
            Az 540/2011/EU végrehajtási rendelet módosításai
            Az 540/2011/EU végrehajtási rendelet melléklete e rendelet II. mellékletének megfelelően módosul.

            3. cikk
            Az (EU) 2015/408 végrehajtási rendelet módosítása
            Az 1-metil-ciklopropénre vonatkozó bejegyzést el kell hagyni az (EU) 2015/408 végrehajtási rendelet mellékletéből.

            4. cikk
            Hatálybalépés és az alkalmazás kezdőnapja
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2019. augusztus 1-jétől kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. június 25-én.

                  a Bizottság részéről

                  az elnök

               Jean-Claude JUNCKER

            (1)  HL L 309., 2009.11.24., 1. o.

            (2)  A Bizottság 2006/19/EK irányelve (2006. február 14.) a 91/414/EGK tanácsi irányelvnek az 1-metil-ciklopropén hatóanyagként való felvételének céljából történő módosításáról (HL L 44., 2006.2.15., 15. o.).

            (3)  A Tanács 91/414/EGK irányelve (1991. július 15.) a növényvédő szerek forgalomba hozataláról (HL L 230., 1991.8.19., 1. o.).

            (4)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            (5)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).

            (6)  EFSA Journal 2018;16(7):5308. Online elérhető a következő címen: www.efsa.europa.eu EFSA (Európai Élelmiszerbiztonsági Hatóság), 2018. Conclusion on the peer review of the pesticide risk assessment of the active substance 1-methylcyclopropene (Állásfoglalás az 1-metil-ciklopropén hatóanyagot tartalmazó növényvédő szereknél felmerülő kockázatok értékelésének szakmai vizsgálatáról).

            (7)  A Bizottság (EU) 2018/605 rendelete (2018. április 19.) az 1107/2009/EK rendelet II. mellékletének az endokrin károsító tulajdonságok meghatározására szolgáló tudományos kritériumok megállapítása tekintetében történő módosításáról (HL L 101., 2018.4.20., 33. o.).

            (8)  Az OECD fogalmi kerete, amint azt az EFSA az endokrin károsító anyagok veszélyértékeléséről szóló tudományos szakvéleményében elemezte; az EFSA tudományos bizottsága, 2013.

            (9)  A Bizottság (EU) 2015/408 végrehajtási rendelete (2015. március 11.) a növényvédő szerek forgalomba hozataláról szóló 1107/2009/EK európai parlamenti és tanácsi rendelet 80. cikke (7) bekezdésének végrehajtásáról és a helyettesítésre jelölt anyagok jegyzékének létrehozásáról (HL L 67., 2015.3.12., 18. o.)

            (10)  A Bizottság (EU) 2018/1262 végrehajtási rendelete (2018. szeptember 20.) az 540/2011/EU végrehajtási rendeletnek az 1-metil-ciklopropén, a béta-ciflutrin, a klórtalonil, a klórtoluron, a klomazon, a cipermetrin, a daminozid, a deltametrin, a dimeténamid-p, a diuron, a fludioxonil, a flufenacet, a flurtamon, a fosztiazát, az indoxakarb, az MCPA, az MCPB, a proszulfokarb, a tiofanát-metil és a tribenuron hatóanyagokra megállapított jóváhagyás érvényessége tekintetében történő módosításáról (HL L 238., 2018.9.21., 62. o.).

            I. MELLÉKLET

                        Közhasználatú név, Azonosító szám

                        IUPAC-név

                        Tisztaság (1)

                        Jóváhagyás dátuma

                        Jóváhagyás lejárta

                        Egyedi rendelkezések

                        1-metil-ciklopropén
                        CAS-szám: 3100-04-7
                        CIPAC-szám: 767

                        1-metil-ciklopropén

                        ≥ 980 g/kg (technikai tisztaságú)
                        A következő szennyeződések toxikológiai szempontból aggályosak, ezért koncentrációjuk a műszaki minőségű anyagban (technikai koncentrátum) nem haladhatja meg a következő szinteket:

                                    —

                                    1-klór-2-metilpropén: maximum 0,2 g/kg

                                    —

                                    3-klór-2-metilpropén: maximum 0,2 g/kg.

                              Az in situ keletkezett 1-metil-ciklopropén, a heptán és a metil-ciklohexán toxikológiailag releváns szennyeződések. E szennyeződéseknek 10 % alatt kell maradniuk.

                        2019. augusztus 1.

                        2034. július 31.

                        Kizárólag légmentesen zárható raktárakban történő betakarítás utáni tároláshoz használandó növényfejlődés-szabályozó szerként engedélyezhető.
                        Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az 1-metil-ciklopropénről szóló hosszabbítási jelentésben és különösen annak I. és II. függelékében található megállapításokat.

               (1)  A hatóanyag pontos azonosítása és részletes specifikációja a hosszabbítási jelentésben található.

            II. MELLÉKLET
            Az 540/2011/EU végrehajtási rendelet melléklete az alábbiak szerint módosul:

                        1.

                        az A. részben az 1-metil-ciklopropénre vonatkozó 117. bejegyzést el kell hagyni;

                        2.

                        a B. rész a következő bejegyzéssel egészül ki:

                                    Bejegyzés száma

                                    Közhasználatú név, Azonosító szám

                                    IUPAC-név

                                    Tisztaság (1)

                                    Jóváhagyás dátuma

                                    Jóváhagyás lejárta

                                    Egyedi rendelkezések

                                    „136

                                    1-metil-ciklopropén
                                    CAS-szám: 3100-04-7
                                    CIPAC-szám: 767

                                    1-metil-ciklopropén

                                    ≥ 980 g/kg (technikai tisztaságú)
                                    A következő szennyeződések toxikológiai szempontból aggályosak, ezért koncentrációjuk a műszaki minőségű anyagban (technikai koncentrátum) nem haladhatja meg a következő szinteket:

                                                —

                                                1-klór-2-metilpropén: maximum 0,2 g/kg

                                                —

                                                3-klór-2-metilpropén: maximum 0,2 g/kg.

                                          Az in situ keletkezett 1-metil-ciklopropén, a heptán és a metil-ciklohexán toxikológiailag releváns szennyeződések. E szennyeződéseknek 10 % alatt kell maradniuk.

                                    2019. augusztus 1.

                                    2034. július 31.

                                    Kizárólag légmentesen zárható raktárakban történő betakarítás utáni tároláshoz használandó növényfejlődés-szabályozó szerként engedélyezhető.
                                    Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az 1-metil-ciklopropénről szóló hosszabbítási jelentésben és különösen annak I. és II. függelékében található megállapításokat.”

               (1)  A hatóanyag pontos azonosítása és részletes specifikációja a meghosszabbítási jelentésben található.